Alytaus miesto stadionas

Alytaus miesto stadionas (anksčiau Alytaus sporto ir rekreacijos centro stadionas, XX a. tarpukariu Dzūkų stadionas) – įvairių paskirčių stadionas Alytuje, į pietryčius nuo centrinio parko, Birutės g. 5. Stadione vyko 4 Lietuvos futbolo taurės finalai (1997, 2002, 2011, 2018 m.).

2010 m. atnaujintame stadione įrengtos naujos tribūnos su visais inžineriniais tinklais. Yra lietaus surinkimo įranga, padaryta natūrali stadiono danga, įrengta automatinė žolės laistymo sistema, veikia šiuolaikiški galingi apšvietimo prožektoriai. Stadione vyko tarptautinės UEFA Europos U-19 futbolo čempionato rungtynės, Europos U-17 futbolo čempionato atrankos rungtynės, Europos jaunių regiono regbio taurė, LFF organizuojamos varžybos, miesto tradiciniai renginiai. Futbolo aikštynu aktyviai naudojasi Alytaus vyrų futbolo komanda „Dainava“. http://stadionas.asrc.lt/stadionas/ 

 Istorija 

1924 m. vasarą buvo atidarytas Dzūkų stadionas.Alytaus rajono savivaldybė. Lse.lt (tikrinta 2024-10-12). Pradžioje buvo tik futbolo aikštė, vėliau įrengtos teniso aikštelės ir krepšinio aikštė. 1924 m. stadione surengta Šaulių sporto šventė (pagrindinis iniciatorius Karolis Dineika). 1925 m. įvyko pirmasis dzūkų pavasarininkų regiono kongresas, kuriame dalyvavo 1500 žmonių. Buvo pravesta vietinio pobūdžio olimpiada. Ją organizavo Jonas Borevičius ir Antanas Graževičius. 1926 m. Didžiosios Lietuvos kunigaikštienės Birutės Ulonų kavalerijos pulkas, minint karininko Antano Juozapavičiaus žūtį, rengdavo arklių lenktynes, šokimus per kliūtis ir kt. Vasarą Alytuje įvyko šaulių sporto šventė. Sporto instruktoriumi tuomet buvo Alytaus gimnazijos kūno kultūros mokytojas Karolis Dineika. 1929 m. prezidentas Antanas Smetona įsteigė žirginio sporto taurę. Ją tais metais laimėjo Alytuje stovėjęs antrasis Ulonų pulkas. Taurė ulonams dar atiteko 1930, 1932, 1933 metais.

1957–1958 m. Alytaus stadionas buvo rekonstruotas, jis aptvertas betonine tvora. Įrengta viena geriausių Lietuvos futbolo aikščių, bėgimo takai ir lengvosios atletikos sektoriai. Stadionas stovėjo „skersai“, bet buvo perstatytas „išilgai“. Architektas – Gediminas Ąžuolas, darbus prižiūrėjo SM Alytus direktorius Kazys Svetikas. 1958 m. per atidarymo iškilmes žaidė Lietuvos ir Leningrado moksleivių rinktinės.

1958–1986 m. stadione vykdavo lengvosios atletikos, rankinio, futbolo, Alytuje veikiančių gamyklų sporto šventės, spartakiados. Čia vykdavo ir svarbiausi šou verslo renginiai: autorodeo, galiūnų konkursai, šunų parodos, Lietuvos jaunučių ir jaunių jaunimo sporto žaidynės, Lietuvos futbolo lygos varžybos. 1971–1975 m. žiemą vyko Lietuvos ledo ritulio čempionatas. 1975 m. „Dainavos“ futbolo komanda pirmą kartą šiame stadione iškovojo Lietuvos čempionės titulą.

1993 m. Alytaus miesto stadionas pradėtas rekonstruoti – 2,4 ha plotas: futbolo aikštė su 2500 sėdimų vietų tribūnomis, 2 lauko teniso aikštelės, krepšinio aikštė, paplūdimio tinklinio. Numatoma dar įrengti lengvosios atletikos bėgimo takus, metimo sektorius, mini golfo aikštelę, biotualetus. 1999 m. Alytaus stadione įvyko 14 Lietuvos futbolo lygos rungtynių, 10 apskrities pirmenybių, vienos tarptautinės trijų dienų vaikų futbolo turnyras. Taip pat įvyko 7 kultūriniai-pramoginiai renginiai. Vasarą veikė mėgėjiškų kartų kartodromas, teniso kortai. Juose pirmą kartą buvo organizuoti du Alytaus miesto lauko teniso mėgėjų turnyrai. Iš viso miesto stadione per sezoną apsilankė apie 50 tūkst. miesto gyventojų. Dėl susidėvėjimo stadionas nuo 1995 m. nebuvo atnaujinamas. http://www.alytiskis.lt/naujienos/diena/alytuje-atidarytas-rekonstruotas-miesto-stadionas/  Nuo 1993 m. iki 2010 m. vyko stadiono rekonstrukciniai darbai, kurių metu atnaujinta lengvosios atletikos infrastruktūra, išplėstos žiūrovų tribūnos, pakeista futbolo aikštės danga.

2010 m. rugsėjo 17 d. stadionas atidarytas po rekonstrukcijos. Pirmieji stadiono veją išbandė „Dainavos veteranai“ ir Lietuvos sporto žurnalistų klubas „Pressas“. 2013 m. Europos U-19 futbolo čempionate liepos 20 d. buvo sužaistos rungtynės tarp Gruzijos ir Prancūzijos (0-0), liepos 23 d. Nyderlandų ir Portugalijos jaunimo komandų (1-4). Liepos 26 d. vyko rungtynės tarp Nyderlandų ir Ispanijos U-19 komandų. Liepos 29 d. stadione buvo žaidžiamas pusfinalis tarp A ir B grupės nugalėtojų. 2018 m. gegužę stadione vyko Europos WU-17 merginų čempionato pagrindinio etapo varžybos.Startavo bilietų prekyba į „SHARP LFF taurės“ finalo rungtynes. 2018-09-21, Lff.lt (tikrinta 2024-04-26).

 Finalai 
 Data  Turnyras  Rungtynės  Rezultatas 1997-05-14  1996–1997 m. LFF taurė  Vilniaus „Žalgiris“ – Kauno „Inkaras“  1–0 2002-05-18  2001–2002 m. LFF taurė  Kauno FBK – Marijampolės „Sūduva“  3–1 2011-05-14  2010–2011 m. LFF taurė  Panevėžio „Ekranas“ – Gargždų „Banga“  4–2 (prat.) 2018-09-30  2018 m. LFF taurė  Vilniaus „Žalgiris“ – Kauno „Stumbras“  3–0

 Galerija 

 Šaltiniai 

 Nuorodos 
 Alytaus miesto stadionas 

Stadionas
Kategorija:Lietuvos futbolo stadionai